
Nukleáris ambíciók a küszöbállamok és de facto atomhatalmak tükrében

Kulcsszavak: proliferáció; küszöbállam; de facto atomhatalom; nukleáris fegyver
Dolgozatom fókuszában a nukleáris proliferáció áll. A nukleáris fegyverek elterjedése egy égető, komplex probléma, mely mihamarabbi megoldásra vár az emberiség jövője érdekében. A dolgozat azon kérdésekre keresi a választ, hogy egy államnak miért van szüksége nukleáris fegyverekre, mi lehet a politikai megfontolása amögött, hogy a „nukleáris utat” választja. A tudomány jelenlegi állása szerint ismert nukleáris fegyverek ismertetését követően kitér ezen tömegpusztító fegyverek elterjedésére, valamint azon nemzetközi egyezményekre és intézményekre, melyek nagyban hozzájárultak a proliferáció csökkentéséhez. Tisztázza a nukleáris fegyverrendszerekkel rendelkező államok fogalmi elhatárolásait, különös tekintettel a küszöbállamokra, valamint a de facto atomhatalmakra. Ezen államokat esettanulmányok segítségével vizsgálja különböző szempontok alapján, különös tekintettel az államok rezsimjére és történelmi múltjára a nukleáris fegyverkezéssel kapcsolatban. Végezetül pedig megfogalmazásra kerülnek azon lehetséges irányok, melyek felé az államok hozzáállása a nukleáris fegyverekhez elmozdulhat: mikor dönt úgy, hogy nukleáris hatalom lesz, vagy hagy fel a fegyverkezéssel és csatlakozik az egyezményekhez.



